《老而健贫而诗自志其喜八首》
元代·方回

一时诗有思，何待苦吟成。
老易惟难健，贫多但少清。
藏书终不卖，耽酒别无营。
十六年林下，休官万事轻

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。